b"\n_START_ARTICLE_\nEiger\xc3\xb8y\n_START_PARAGRAPH_\nEiger\xc3\xb8ya er en \xc3\xb8 ud for Egersund i Rogaland fylke i Norge. \xc3\x98en har forbindelse til fastlandet over Eiger\xc3\xb8y bro, som stod f\xc3\xa6rdig i 1951. \xc3\x98en har flere kendte virksomheder og attraktioner: Aker Solutions, C-Map, Simrad, Eiger\xc3\xb8y fyr og krigsminder fra anden verdenskrig.\n_START_SECTION_\nTopografi\n_START_PARAGRAPH_\nEiger\xc3\xb8ya deles n\xc3\xa6sten i to av den store bugt Lundarviga. Den mindre nordvestlige del kaldes derfor Nordre Eiger\xc3\xb8ya, mens den st\xc3\xb8rre syd\xc3\xb8stlige kaldes S\xc3\xb8re Eiger\xc3\xb8ya. I vest og syd vender \xc3\xb8en ud mod \xc3\xa5bent hav, mens den i nord adskilles fra fastlandet ved fjorden Nordragabet, som l\xc3\xa6ngere inde bliver til en trang kanal. Denne g\xc3\xa5r f\xc3\xb8rst mod \xc3\xb8st, men siden mod syd. P\xc3\xa5 den anden siden af denne kanal ligger byen Egersund. Udl\xc3\xb8bet mod havet i syd har navnet S\xc3\xb8ragabet._NEWLINE_\xc3\x98ens kystlinje kendetegnes af en r\xc3\xa6kke mindre vige, foruden den store Lundarviga. Seksarv\xc3\xa5gen yderst p\xc3\xa5 Nordre Eiger\xc3\xb8ya er n\xc3\xa6rmest en lille fjord. \xc3\x98en omgives af en r\xc3\xa6kke mindre holme, et par mindre \xc3\xb8er (Skarv\xc3\xb8ya ret syd for S\xc3\xb8re Eiger\xc3\xb8ya, L\xc3\xb8ynings\xc3\xb8ya vest for S\xc3\xb8re Eiger\xc3\xb8ya) og den store Midbr\xc3\xb8d\xc3\xb8ya vest for Nordre Eiger\xc3\xb8ya. Det h\xc3\xb8jeste punkt p\xc3\xa5 \xc3\xb8en er Varden (131 moh.) p\xc3\xa5 S\xc3\xb8re Eiger\xc3\xb8ya. Nordre Eiger\xc3\xb8ya er fladere; den n\xc3\xa5r op i 70 moh. p\xc3\xa5 Vedafjellet. Over hele \xc3\xb8en findes det en r\xc3\xa6kke mindre vande; de st\xc3\xb8rste er Skreddalsvatnet, Sm\xc3\xa5dalsvatnet og S\xc3\xa6stadvatnet.\n_START_SECTION_\nBebyggelse\n_START_PARAGRAPH_\nP\xc3\xa5 \xc3\xb8stsiden af S\xc3\xb8re Eiger\xc3\xb8ya, som vender mod Egersund, er derboligomr\xc3\xa5der (Ny\xc3\xa5sen, Gr\xc3\xb8nehaugen, Halsen; Her er ogs\xc3\xa5 en del kajer og industriomr\xc3\xa5der (Ny\xc3\xa5skaien, Kaubaneset, Hovland). Syd p\xc3\xa5 S\xc3\xb8re Eiger\xc3\xb8ya ligger der nogle f\xc3\xa5 g\xc3\xa5rde i et b\xc3\xa6lte ind i landet fra Hovlandsviga (Hovland, S\xc3\xa6stad, L\xc3\xb8yning), men de fleste af g\xc3\xa5rdene ligger p\xc3\xa5 nordsiden af \xc3\xb8en (Leidland, Skjelbreid, Myklebust, Skadberg). Resten af S\xc3\xb8re Eiger\xc3\xb8ya er ubeboet._NEWLINE_P\xc3\xa5 den mindre Nordre Eiger\xc3\xb8ya ligger det meste af bebyggelsen p\xc3\xa5 vestsiden af Lundarviga (Bergan, Haugan, Segleim, Midbr\xc3\xb8d, Ytstebr\xc3\xb8d). Den sydligste del er ubeboet._NEWLINE_P\xc3\xa5 Midbr\xc3\xb8d\xc3\xb8ya ud for Nordre Eiger\xc3\xb8ya ligger Eiger\xc3\xb8y fyr. P\xc3\xa5 en holm ud for sydspidsen af S\xc3\xb8re Eiger\xc3\xb8ya ligger Vibberodden fyr. Eiger\xc3\xb8y skole ligger mod \xc3\xb8st p\xc3\xa5 S\xc3\xb8re Eiger\xc3\xb8ya._NEWLINE_Totalt bor der omkring 2.500 mennesker p\xc3\xa5 Eiger\xc3\xb8y, fordelt p\xc3\xa5 omkring 800 husstande. Frem til 1960'erne var stort set alle indbyggerne bosat p\xc3\xa5 sm\xc3\xa5 fiskerbrug, hvor de kombinerede fiskeri og landbrug. Ved slutningen af 60'erne efter at Nordre og S\xc3\xb8ndre Eiger\xc3\xb8y var blevet koblet sammen med vej, blev der igangsat en storstilet boligbyggeri i den gamle udmark til g\xc3\xa5rdene Leidland og Hovland. I dag er der b\xc3\xa5de butik, skole, idr\xc3\xa6tsanl\xc3\xa6g og bydelskirke i dette omr\xc3\xa5det.\n_START_SECTION_\nKommunikasjon\n_START_PARAGRAPH_\n\xc3\x98en har forbindelse til fastlandet over Eiger\xc3\xb8y bro, som blev bygget i 1951. Fra bren f\xc3\xb8rer riksvei 502 sydover langs \xc3\xb8stsiden af \xc3\xb8en til Hovlandsviga, og herfra f\xc3\xb8rer en fylkesvei videre til Hovland. En fylkesvei f\xc3\xb8rer fra Eiger\xc3\xb8y bru langs nordsiden af \xc3\xb8en til Nordre Eiger\xc3\xb8ya og Ytstebr\xc3\xb8d. En privat vej f\xc3\xb8rer fra Nordre Eiger\xc3\xb8ya over til Midbr\xc3\xb8d\xc3\xb8ya."